open-index/open-wikipedia-markdown huggingface dataset:
Suojeluvarikko

**Suojeluvarikko** (lyhenne SluV) oli puolustusvoimien varikko, joka vastasi suojelumateriaalialan materiaalin hankinnasta, varastoinnista, huollosta ja joukoille jakamisesta. Varikolla oli myös valmistustoimintaa. Lopullisessa muodossaan varikko aloitti toimintansa 1960-luvun lopulla.

Suojeluvarikko sijaitsi Jyväskylän kaupungissa Vaajakosken Kanavuoressa louhittuna useaan kerrokseen, kattaen 13 000 m², noin 200 metriä korkean samannimisen vuoren sisään.

## Historia

Vuonna 1949 Asevarikko-osasto 2 muutti Haajajärveltä Kanavuoreen, jolloin luolastossa alettiin varastoida pääasiassa jalkaväen aseita ja ampumatarvikkeita. 1950-luvulla luolastossa varastoitiin myös kauppa- ja teollisuusministeriön varmuusvarastointimateriaalia ja linnoituskalustoa.http://www.kanavuori.fi/historia.php?page=22

Suojeluvälinevarikko-osasto-nimellä toimivat osat muuttivat Jyväskylän Seppälänkankaan tiloista Kanavuoreen vuonna 1966. Esikunta-alue valmistui pari vuotta myöhemmin. Myöhemmin myös panssarivaunuhuoltotoiminnot siirtyivät Kangaslammen kaupunginosasta Kanavuoreen. Luolaston ja henkilökunnan asuntojen keskuslämmitys toimi 70-luvun lopulle saakka haloilla. http://www.kanavuori.fi/historia.php?page=12

### Aikaisemmat nimet
Varikon edelliset nimet olivat:

* Teknillinen Varikko (TeknV) vuoteen 1985
* Sotateknillinen Varikko (SteknV) vuoteen 1952

## Yhdistyminen
Suojeluvarikko yhdistettiin vuoden 2004 alussa Lievestuoreen Varikkoon (LieV), joka puolestaan siirtyi Kouvolassa sijaitsevan Itä-Suomen Huoltorykmentin alaisuuteen 1.1.2008. Varikon toiminnot säilyivät kuitenkin fyysisesti Lievestuoreella ja työntekijät siirtyivät Millog Oy:n palvelukseen. Millogin Lievestuoreen toimipisteen toimiala kattaa suojelualan lisäksi myös optroniikan.

## Johto
Varikon johdossa ovat päällikköinä palvelleet mm.:

* majuri Antti Lindqvist 2000-2003
* majuri Timo Lairio 1995-2000
* majuri Antti Multala 1994-1995
* everstiluutnantti Juha Pipinen 1988-1993
* majuri Reino Tamminen 1985-1988, SluV päällikkö
* majuri Mauri Salminen 1974-1985
* majuri Pekka Olsonen 1967-1973
* majuri Rimo Ericsson 1963-1967
* majuri Erkki Alppisara 1960-1963
* majuri Antti Seppälä 1958-1959
* majuri Yrjö Kuosmanen, SteknV päällikkö 1944-1952, TeknV päällikkö 1953-58

Näistä kapteeni Mauri Salminen palveli Teknillisen Varikon Suojeluvarikko-osaston johdossa vuodesta 1968 lukien.
Fauske

**Fauske** on Norjan kunta Nordlandin läänissä. Se sijaitsee Saltenin alueen sisäosissa rajoittuen lännessä Bodøn kuntaan, etelässä Saltdaliin ja Skjerstadfjordeniin, Sørfoldiin pohjoisessa ja idässä Ruotsiin. Vuoden 2023 alussa Fauskessa oli 9&nbsp;572 asukasta. Fausken hallinnollinen keskus on Fauske.

## Talous

Sulitjelman kaivokset ovat olleet Fausken kunnan talouden kannalta erittäin merkittäviä. Kunnan alueella sijaitsee myös useita marmorilouhoksia, joista louhittua marmoria on käytetty muun muassa New Yorkissa sijaitsevassa Yhdistyneiden kansakuntien päämajassa.

## Tunnettuja henkilöitä
* Christel Alsos (s. 1984), muusikko
* Jørgen Kosmo (1947–2017), poliitikko
* Alexander Os (s. 1980), ampumahiihtäjä

## Lähteet

## Aiheesta muualla
O dwóch takich, co ukradli księżyc

**O dwóch takich, co ukradli księżyc** () on puolalainen vuonna 1962 valmistunut lastenelokuva, joka perustuu kirjailija Kornel Makuszyńskin samannimiseen kirjaan.

Elokuvan pääosassa olivat kaksoisveljekset Jarosław ja Lech Kaczyński, jotka myöhemmin tunnettiin Puolan politiikan merkittävinä henkilöinä: Lech presidenttinä ja Jarosław pääministerinä; hetkellisesti vieläpä samanaikaisesti.

## Lähteet
Flakstad

**Flakstad** on Norjan kunta Lofoottien länsiosassa. Se koostuu Flakstadøyn saaresta ja Moskenesøyn saaren pohjoisosasta. Kunnan nimen alkuperä on epävarma, mutta sen ajatellaan juontavan juurensa sanasta *flag*, joka tarkoittaa vuorenseinämää. Kunnan läpi kulkee E10-tie, aina Ån kylään saakka. Kunnan asukkaista suurin osa on Lofoottien ulkoreunalla, muun muassa Rambergin ja Fredvangin kalastajakylissä. Vestfjordenin puolella sijaitsevat Sundin, Neslandin ja Nusfjordin kylät. 

Vuoden 2023 alussa kunnassa oli 1&nbsp;220 asukasta.

## Talous
Flakstadin kunnan asukkaat saavat pääosin elantonsa kalastuksesta. Kunnan alueella onkin useita kalankasvatuslaitoksia ja pieniä venekuntia, jotka pyytävät kalaa myyntiin. Flakstadissa on myös jonkin verran maataloutta, lähinnä naudan ja lampaiden kasvatusta.

## Kuvia

Flakstad-Kirche-06-2019-gje.jpg|Flakstadin kirkko.
Ramberg-Strand-06-2019-gje.jpg|Rantaviivaa Rambergissa.
View towards Ryten and Middagstinden over Kåkersundet in Flakstad, Nordland, Norway, 2022 June.jpg|Kåkersundetin salmi.
Wide view over Hovdanvika, Selfjorden and Torsfjorden at Fredvang in Flakstad, Nordland, Norway, 2022 June.jpg|Fredvangin kylä.


## Tunnettuja henkilöitä
* Birger Eriksen (1875–1958), eversti
* Gina Krog (1847–1916), naisasianainen

## Lähteet

## Aiheesta muualla
Talviparalympialaiset 1980

**Talviparalympialaiset 1980** järjestettiin Geilossa Norjassa 1.–7. helmikuuta 1980. 299 urheilijaa 18 maasta osallistui kisoihin. Geilossa järjestetyt kisat olivat kaikkien aikojen toiset järjestetyt talviparalympialaiset. Urheilijat edustivat kaikkia vammaluokkia. Kisoissa kisattiin alppi- ja maastohiihdossa, minkä lisäksi uutena lajina kisailtiin kelkkailussa. Näytöslajina oli mäkikelkkailu. Naiset kilpailivat 100 metrin, 500 metrin ja 800 metrin matkoilla, miehet matkoissa yli 100 metriä, 500 metriä tai 1500 metriä.

Parhaiten kisoissa menestyi isäntämaa Norja, joka keräsi kaikkiaan 54 mitalia (23 kultaa, 21 hopeaa ja 10 pronssia). Toiseksi mitalitilastossa sijoittui Suomi 34 mitalilla ja kolmanneksi Itävalta 22 mitalilla.

## Mitalitaulukko TOP-10

## Lähteet

## Aiheesta muualla
* Official website of the Paralympic Movement
Helena Rissanen

**Helena Rissanen** (s. 1949 Nilsiä) on suomalainen poliitikko ja ammattiyhdistysjohtaja. Hän on toiminut vuodesta 2010 Pirkkalan pormestarina.

Rissanen, puoluetaustaltaan sosialidemokraatti, on toiminut Pirkkalan kunnanvaltuuston jäsenenä vuodesta 1985. Vuosina 1989–1995 ja 2009–2010 hän toimi kunnanvaltuuston puheenjohtajana. Huhtikuussa 2010 Pirkkalan kunnanvaltuusto valitsi hänet yksimielisesti kunnan pormestariksi. Hän seurasi tehtävässä erotettua Antero Saksalaa. Rissanen on toiminut poliittisella urallaan myös SDP:n puoluevaltuuston varapuheenjohtajana vuosina 1987–1999.

Ammattiyhdistysvaikuttajana Rissanen on toiminut Suomen Teollisuustoimihenkilöiden Liiton (STL) puheenjohtajana vuosina 1993–2001 ja STL:n ja kolmen muun ammattiliiton fuusioiduttua Toimihenkilöunionin (TU) toisena puheenjohtajana vuosina 2001–2005. Vuodesta 2005 vuoteen 2010 hän työskenteli TU:n johtajana, vastuualueinaan järjestötoiminta, jäsenpalvelut, koulutus ja henkilöstöasiat. Vuonna 2005, kun Ilkka Joenpalo jäi eläkkeelle, hän myös pyrki TU:n puheenjohtajaksi, mutta puheenjohtajavaalin voitti Antti Rinne äänin 258–235.

Ennen siirtymistään STL:n johtoon Rissanen työskenteli lähes kahdenkymmenen vuoden ajan, vuoteen 1993, Valmetin tehtaalla Tampereella, viimeiset kymmenen vuotta ostajana. Hän toimi myös tehtaan toimihenkilöiden luottamusmiehenä.

Rissanen on leski ja hänellä on kaksi poikaa.

## Lähteet
Talviparalympialaiset 1984

**Talviparalympialaiset 1984** järjestettiin 14.–20. tammikuuta 1984 Innsbruckissa Itävallassa. Kisoihin osallistui 419 urheilijaa 22 maasta. Innsbruckin kisat olivat avoinna myös CP-vammaisille. Kisojen mitalitilaston voitti isäntämaa Itävalta, Suomi oli toinen ja Norja kolmas.

## Mitalitaulukko

## Katso myös
* Talviolympialaiset 1984
* Kesäparalympialaiset 1984

## Lähteet

## Aiheesta muualla
* Official website of the Paralympic Movement 
* Ylen Elävä arkisto: Suomella mitalijuhlat Innsbruckin talviparalympialaisissa 1984
* Innsbruck 1984 Paralympic Winter Games YouTube.comissa
Talousjohtaja

**Talousjohtaja** (englanniksi **chief financial officer, CFO**) on yrityksen talousasioista vastaava henkilö, josta voidaan käyttää myös nimitystä talouspäällikkö.
Taiyō no tō

**Taiyō no tō** (, ”Auringon puolue”, aikaisemmin , ”nouse ylös Japani”) oli kansalliskonservatiivinen puolue Japanissa. Puolueen perusti viisi japanilaista poliitikkoa, joista neljä oli neljä entistä liberaalidemokraattia ja yksi sitoutumaton. Puolueen nimen keksi Tokion pormestari Shintarō Ishihara. Puolue oli ideologialtaan kansalliskonservatiivinen. Vuonna 2012
puolue yhdistettiin Nippon ishin no kai -puolueeseen.

## Lähteet
José Ortiz

**José Ortiz Bernal** (s. 4. elokuuta 1977 Almería, Espanja) on espanjalainen jalkapalloilija. Hän on pelipaikaltaan hyökkääjä.

## Ura
Ortiz siirtyi Almeríaan vuonna 1998. Kauden 1999–2000 hän pelasi italialaisessa Ravenna Calciossa, jonka jälkeen palasi kotikaupunkiinsa.

Palattuaansa Almeríaan joukkue nousi Segunda Divisióniin vuonna 2002. Hän teki seuraavalla kaudella 2002–2003 maan toiseksi korkeimmalla sarjatasolla viisi maalia. Hän on pelannut jokaisella Espanjan sarjatasolla, alkaen Tercera Divisiónista.

Kaudella 2006–2007 Ortiz oli joukkueensa kapteeni ja kuului kiistatta avauskokoonpanoon. Hän oli kauden päätteeksi Almeríaan kolmanneksi paras maalintekijä, kun joukkue nousi ensi kertaa historiassaan maan pääsarjaan Primera Divisióniin. Ensimmäisellä kaudellaan pääsarjassa hän pelasi 24 ottelua ja teki niissä 10 maalia.

3. tammikuuta 2010 Ortiz ehti olla kentällä viisi minuuttia, kun hän onnistui maalinteossa naapuriseura Xereziä vastaan. Ottelu päättyi Almerían tärkeään 1–0-voittoon, joukkue oli juuri antanut potkut meksikolaisvalmentajalleen Hugo Sánchezille.

## Triviaa
Kausina 2007–2009 pelatessaan Almeríassa José Ortiz oli yksi kolmesta pelaajasta, joiden toinen sukunimistä oli Ortiz. Kaksi muuta pelaaja olivat Mané ja Juanma Ortiz.

## Aiheesta muualla
* Esittely BDFutbol -sivustolla
Evenes

**Evenes** (, ) on Nordlandin läänissä Norjassa sijaitseva hieman yli tuhannen asukkaan kunta. Se erotettiin Ofotenin kunnasta vuonna 1884 omaksi kunnakseen, josta erotettiin Ballangen 1925. Kunta on saanut nimensä vanhan Evenesin maatilan mukaan. Nimen alkuosa on luultavasti genetiivimuoto miehen nimestä *Øyvindr* ja loppuosa *nes* tarkoittaen niemekettä.

Kunnan vuodelta 1990 olevassa vaakunassa pyörä symboloi Evenesiä viestinnän ja liikenteen keskuksena.

Noin kaksi kolmasosaa Evenesistä on alle 300 metrin korkeudella merenpinnasta, mutta kunnan keskustaajaman Bogenin pohjois- ja itäpuolella on vuoria, jotka kohoavat jopa yli kilometrin korkeuteen merenpinnasta.

## Historia

Evenesin noin vuonna 1250 rakennettu kirkko oli Ofotenin ensimmäinen. Alkuperäinen ja sen jälkeen rakennettu kirkko ovat tuhoutuneet tulipalossa. Nykyinen puukirkko on peräisin 1800-luvulta.

Liland toimi aiemmin koko Ofotjordin kaupallisena keskuksena ennen kuin Narvikista tuli kauppa- ja teollisuuskeskus 1900-luvun alussa.

## Maantiede
Evenes sijaitsee Ofotfjord-vuonon pohjoisrannalla, rajoittuen pohjoisessa Tromssan lääniin, idässä Narvikiin ja lännessä Tjeldsundiin. Sen länsiosassa (Lilandissa ja Evenesissä) on alankoa, kun taas idässä (Bogenissa) vuoret kohoavat lähes suoraan vuonosta. Korkein vuori on Lilletinden (1137 m), jolle voi kiivetä jopa ilman kiipeilyvarusteita.

Ajettaessa Evenesin läpi kulkevaa E10:tä, kenties huomattavin vuori on jyrkkä Niingen (1090 m), joka sijaitsee Bogenista itään. Bogenin kylän vieressä oleva meromiktinen järvi Strandvatnet on vuorien ympäröimä. Monissa Evenesin järvissä on taimenia.

Korkealla vuorilla sijaitseva järvi Niingsvatnet on Evenesin ja Skånlandin rajalla.

Evenesin länsiosassa sijaitsee suuri luola Trollkirka.

## Talous ja liikenne

Suurin osa kunnan asukkaista työskentelee palveluammateissa. Harstad-Narvik-lentoasema sijaitsee läntisessä Evenesissä. Sieltä on päivittäisiä lentoja Osloon, Trondheimiin, Bodøhön ja Tromssaan, sekä tilauslentoja Etelä-Eurooppaan.

## Norjan puolustusvoimat Evenesissä
Norjan kuninkaallisilla ilmavoimilla on merkittävä tukikohta Evenesissä, joka toimii tukikohtana F-35 -hävittäjille ja viidelle P-8 Poseidon -merivalvontakoneille. Siellä toimii myös tukikohtaa suojaava ilmatorjuntapataljoonan, jonka aseistuksena on NASAMS III -ilmatorjuntajärjestelmä. Tammikuusta 2022 lähtien Evenesissä on ollut jatkuva kahden F-35 -hävittäjän 15 minuutin lähtövalmiudessa oleva päivystys Norjan ilmatilaan saapuvien tunnistamattomien lentokoneiden varalta. Evenesissä toimii myös Norjan puolustusvoimien logistiikan sekä kyberpuolustuksen joukkoja. Tavoitteena on, että vuoteen 2025 mennessä tukikohdassa on 500 työntekijää ja 300 varusmiestä. Yhdysvaltojen ja Norjan välisessä DCA-sopimuksessa Norja sitoutuu tarvittaessa antamaan Evenessin tukikohdan Yhdysvaltojen käyttöön.  

## Tunnettuja henkilöitä
* Terje Wold (1899–1972), poliitikko

## Lähteet

## Aiheesta muualla

*Kuvia vanhasta Evenesistä
The Very Best of Uriah Heep

__NOTOC__
**The Very Best of Uriah Heep** on Uriah Heep -yhtyeen helmikuussa 2006 julkaistu kokoelma-albumi, joka sisältää vuosina 1969–1989 äänitettyä materiaalia.

## Kappaleet
#
#
#
#
#
#
#
#
#
#
#
#
#
#
#

## Lähteet
*
Vedomosti

**Vedomosti** (, ”Tiedonantoja”) oli Venäjän ensimmäinen sanomalehti. Sen ensimmäinen numero ilmestyi Pietari I:n määräyksestä 16. joulukuuta 1702. Lehden nimi vaihteli. Välillä se oli *Rossijskije vedomosti* (”Venäjän tiedonantoja”), *Vedomosti o vojennyh i inyh delah* (”Tiedonantoja sota- ja muista asioista”) ym. Toukokuuhun 1711 saakka lehti ilmestyi Moskovassa ja sen jälkeen vuorotellen Moskovassa ja Pietarissa. Lehdessä julkaistiin uutisia Venäjän armeijan ja laivaston saavuttamista voitoista, tietoja teollisuuden, kaupan ja sivistyksen kehityksestä sekä ulkomaanuutisia. Pietari I osallistui henkilökohtaisesti aineiston toimittamiseen. Vuonna 1728 lehden korvasi Venäjän tiedeakatemian julkaisema *[[Sankt-Peterburgskije vedomosti]]* (”Pietarin tiedonantoja”).

Nykyään Pietarissa ilmestyvä sanomalehti *Sankt-Peterburgskije vedomosti* (entinen *[[Leningradskaja pravda]]*) pitää itseään *Vedomostin* ja lokakuun vallankumousta edeltäneen *Sankt-Peterburgskije vedomostin* perinteen jatkajana. Moskovassa ilmestyy vuonna 1999 perustettu *Vedomosti*-niminen talouslehti.

## Katso myös
*Moskovskije vedomosti

## Lähteet
Leningradskaja pravda

**Leningradskaja pravda** (, ”Leningradin totuus”) oli Leningradissa ilmestynyt NKP:n Leningradin kaupunki- ja aluekomitean sekä Leningradin kaupunki- ja alueneuvoston julkaisema päivälehti.

21. maaliskuuta 1918, kommunistipuolueen keskuskomitean ja neuvostohallituksen muutettua Moskovaan, Pietarissa ilmestymistään jatkaneen *[[Pravda]]*-lehden nimiön yläpuolelle ilmestyi ensimmäistä kertaa pienellä painettu sana *Petrogradskaja*. Maaliskuun loppuun mennessä syntyi uusi lehti *Petrogradskaja pravda* (”Pietarin totuus”), joka 30. tammikuuta 1924 sai nimen *Leningradskaja pravda*. Maaliskuussa 1939 siihen yhdistettiin vuodesta 1918 lähtien julkaistu *[[Krasnaja gazeta]]* -sanomalehti. Leningradskaja pravda ilmestyi yhtä päivää lukuun ottamatta koko Leningradin piirityksen ajan. Vuonna 1957 se palkittiin Leninin kunniamerkillä. Vuonna 1973 lehden painos oli 580&nbsp;000 kappaletta.

Vuonna 1991 Leningradskaja pravdan tilalle perustettiin uusi *[[Sankt-Peterburgskije vedomosti]]* -niminen sanomalehti.

## Lähteet
Aleksandr Grin

**Aleksandr Stepanovitš Grin**, oikealta sukunimeltään **Grinevski** (; 23. elokuuta (J: 11. elokuuta) 1880 Slobodskoi, Vjatkan kuvernementti – 8. heinäkuuta 1932 Staryi Krym) oli venäläinen kirjailija.

Aleksandr Grin syntyi Vjatkan lääniin karkotetun puolalaisen virkailijan perheeseen. Koulun jälkeen hän matkusti Odessaan ja kierteli eri puolilla Venäjää. Hän työskenteli matruusina, kalastajana, kullankaivajana ja palveli sotilaana. Armeijassa Grin liittyi sosialistivallankumouksellisiin. Hän levitti vallankumouksellista propagandaa Sevastopolin varuskunnassa, joutui vankilaan ja karkotettiin kahdesti. Vapauduttuaan vuonna 1912 hän asettui Pietariin. Vuonna 1920 Grin kutsuttiin puna-armeijaan, jossa hän sairastui lavantautiin. Maksim Gorki pelasti Pietariin rahattomana ja sairaana joutuneen kirjailijan. Vuonna 1924 Grin muutti Krimille, jossa hän asui Feodosijassa ja Staryi Krymissä. Griniä syytettiin hänen kuolemansa jälkeen kosmopolitismista.

Grinin ensimmäinen kertomuskokoelma ilmestyi vuonna 1908. Hänen luomansa mielikuvitusmaailma *Grinlandia* on täynnä sadunomaisuutta ja uskoa ihmisen hyvyyteen. Kirjailijan romanttiset ja eksoottiset seikkailukertomukset olivat yleisön suosiossa mutta joutuivat pian kirjallisuuskritiikin hampaisiin ja julkaisukieltoon 1941. Vuodesta 1956 lähtien niitä julkaistiin jälleen miljoonapainoksina. Yksi tunnetuimmista teoksista on vuonna 1923 ilmestynyt pienoisromaani *Punaiset purjeet* (*Alyje parusa*), jossa keskeisenä on usko ihmisessä olevan hyvän voittoon.

## Suomennettu teos
*  Kansankulttuurin nuorten kirjasto

## Lähteet

## Aiheesta muualla

* Grinlandia – Aleksandr Grinistä kertova sivusto 
* Kratkaja literaturnaja entsiklopedija: Aleksandr Grin
Fort Fitzgerald

**Fort Fitzgerald** (joissain yhteyksissä myös **Fitzgerald**) on noin 10 asukkaan (2008) taajama Kanadassa, Albertan provinssissa, Wood Buffalon kunnassa. Fitzgerald sijaitsee kunnan pohjoisosassa, noin 25 kilometriä etelään Luoteisterritorioista. Alueelle johtaa Luoteisterritorion Fort Smithin kaupungista ympäri vuoden käytössä oleva maantie ja talvisin käytössä oleva talvitie, joka jatkuu 200 kilometrin päässä etelässä sijaitsevaan Fort Chipewyaniin ja edelleen Fort McMurrayhyn. Kylän alkuperäinen nimi oli *Smith Landing*, joka kuitenkin muutettiin vuonna 1915 Kanadan ratsupoliisin tarkastajan, Francis Joseph Fitzgeraldin (1867–1911) kunniaksi.

## Historia

Ennen eurooppalaisten saapumista paikalliset chippewa-intiaanit vierailivat ja leiriytyivät alueella sekä joidenkin lähteiden mukaan pitivät aluetta hengellisesti merkittävänä paikkana. 1900-luvun alussa alueelle saapuivat ensimmäiset eurooppalaiset turkiskauppiaat, jotka kuitenkin majoittuivat telttoihin ja rakensivat ainoastaan joitain varastorakennuksia. 1940-luvun puolivälin vaiheilla aluetta alettiin kehittämään voimakkaammin, kun se nousi yhdeksi Luoteisterritorioiden ja Albertan tärkeimmistä Hudson's Bay Companyn turkiskauppa-asemista. Alueen väkiluku kasvoi voimakkaasti, ja se saavutti lähes kaupungin mittasuhteet. Samoihin aikoihin Luoteisterritorihin perustettiin Fort Smithin kaupunki, jonne toiminta Fitzgeraldista siirtyi vuosien saatossa. Fort Smithiin perustetun sairaalan ja sen terveydenhuoltopalveluiden seurauksena kylän väkiluku laski voimakkasti muuttoliikkeen kiihtyessä entisestään. Vuonna 2008 asuinalueen väkiluku on enää noin 10 asukasta.

## Lähteet
Zvezda (kirjallisuuslehti)

**Zvezda** (, ”Tähti”) on Pietarissa Venäjällä kerran kuukaudessa ilmestyvä kirjallinen aikakauslehti. Se on perustettu vuonna 1924.

*Zvezda* oli Leningradin ensimmäinen ”paksu” (ven. *tolstyj žurnal*) kirjallisuuslehti. Se jatkoi vallankumousta edeltävien runoutta, lyhytproosaa, romaaneja ja kirjallisuusarvosteluja julkaisevien lehtien perinnettä.

1920-luvulla se oli huomattavassa määrin niin sanottujen ”kanssamatkustajien” (ven. *poputšiki*) lehti, jossa ilmestyi muun muassa Veniamin Kaverinin, Mihail Slonimskin, Mihail Zoštšenkon, Nikolai Nikitinin, Nikolai Tihonovin ja Konstantin Fedinin teoksia. Lehden muita tekijöitä olivat Juri Libedinski, Aleksei Tolstoi, Olga Forš, Juri Tynjanov ja Anna Ahmatova. Vuonna 1932 *Zvezdasta* tuli Neuvostoliiton kirjailijaliiton äänenkannattaja. Lehti ilmestyi myös Leningradin piirityksen aikana.

NKP:n keskuskomitea julkaisi 1946 päätöksen, jossa leningradilaiset kirjallisuuslehdet *Zvezda* ja *[[Leningrad (kirjallisuuslehti)|Leningrad]]* joutuivat poikkeuksellisen voimakkaan ideologisen hyökkäyksen kohteeksi. Päätös johti *Leningrad*-lehden lakkauttamiseen sekä Anna Ahmatovan ja Mihail Zoštšenkon erottamiseen kirjailijaliitosta. Toisen maailmansodan jälkeen *Zvezda* julkaisi etupäässä leningradilaisten kirjailijoiden teoksia. Sen painosmäärä oli 5&nbsp;000 vuonna 1927, 113&nbsp;000 vuonna 1975 ja 120&nbsp;000 vuonna 1986. Vuonna 1973 *Zvezda* palkittiin Työn punaisen lipun kunniamerkillä.

## Lähteet

## Aiheesta muualla
* Zvezda-lehden sivusto
Polkabilly Rebels

**Polkabilly Rebels** on J. Karjalaisen vuonna 2010 julkaistu studioalbumi. Albumi on Karjalaisen amerikansuomalaisia lauluja sisältävän levytrilogian, josta ovat aiemmin ilmestyneet *[[Lännen-Jukka]]* (2006) ja *[[Paratiisin pojat]]* (2008), viimeinen osa. 

Albumilla soittavat artistin itsensä lisäksi haitaristi Veli-Matti Järvenpää, sähkökitaristi Tommi Viksten ja kontrabasisti Mitja Tuurala. Karjalainen yhtyeineen versioi albumilla muun muassa neljää Jenny ”Jingo” Viitalan aiemmin äänittämää kappaletta. *Polkabilly Rebels* nousi julkaisuviikollaan (viikolla 14/2010) Suomen virallisen albumilistan kärkeen.

## Kappaleet
# 
# 
# 
# 
# 
# 
# 
# 
# 
# 
# 
# 

Lähde: 

## Kokoonpano
* J. Karjalainen – laulu, kitara, banjo ja viulu
* Veli-Matti Järvenpää – 1-ja 2-rivinen haitari
* Mitja Tuurala – kontrabasso
* Tommi Viksten – sähkökitara
* Marjo Leinonen – laulu (4)

## Arvostelut
* Desibeli.net: 
* Dome.fi: 
* Soundi: 

## Lähteet

## Aiheesta muualla
* Jari Mäkäräinen: J. Karjalainen hyvästelee Lännen Jukan. Ylen uutiset 27.3.2010
*
*
*
*
Isaac Spencer

**Isaac Spencer** (s. 8. joulukuuta 1977) on yhdysvaltalainen koripalloilija, joka edusti kaudella 2010–2011 Korisliigassa pelanneita Kouvoja. Hän edusti Suomen pääsarjassa myös Torpan Poikia sekä KTP-Basketia.

## Lähteet
* Isaac Spencer  baskethotel.com
Oikeusohje

**Oikeusohje** on oikeusjärjestyksen käsky tai kielto, joka opastaa jonkin oikeudellisen menettelyn toteuttamisen. Sen lähikäsite on oikeussäännös, jollaisia julkaistaan säädöksissä.

Nykyisin oikeusohjeet ilmaistaan säädöksissä ja tuomioistuinten tekemissä ratkaisuissa ja ennakkopäätöksissä, jotka ilmentävät säädösten tulkintoja ja niistä puuttuvien tilanteiden ratkaisuperiaatteita. Säädösten oikeusohjeita tulkitaan myös lainsäädännön esitöihin sisältyviin perusteluihin nojautuen. Yleiseksi oikeusohjeeksi kutsutaan oikeusohjetta, jota voidaan soveltaa useisiin yksittäisiin tapauksiin. Velvoittava oikeusohje on puolestaan lainsäätäjän arvovaltaisesti ja lopullisesti muotoilema lausuma.

## Lähteet
Katoliset kirjeet

**Katoliset kirjeet** on Raamatun Uuden testamentin seitsemän viimeisen kirjeen yhteisnimitys. Nimeäminen perustuu siihen, ettei kirjeitä ole osoitettu tietylle vastaanottajalle, vaan yleisesti seurakunnalle (, yleinen) Kirjeet on yksilöity lähettäjän perusteella. Katolisia kirjeitä ovat kaksi Pietarin (1 ja 2) ja kolme Johanneksen (1, 2 ja 3) kirjettä sekä Jaakobin ja Juudaksen kirjeet. Ne eivät ole syntyneet apostoli Paavalin kirjeiden tavoin johonkin konkreettiseen tilanteeseen, vaan useimmat pyrkivät antamaan yleistä kristillistä opetusta.

## Lähteet

## Kirjallisuutta
* Aarre Lauha: *Suomalainen Uuden testamentin selitys 11. Katoliset kirjeet.* Suomen eksegeettisen seuran julkaisuja 15, 1956, ISSN 0356-2786, 2. korjattu painos 1971.
* Aimo T. Nikolainen: *Katoliset kirjeet. Apostolinen kirkko esittäytyy,* Kirjapaja 1987,  (osa) ja  (sarja).
* Bo Giertz: *Katoliset kirjeet,* SLEY-kirjat 1992, .
* Jukka Thurén: *Katoliset kirjeet,* Arkki 2007, .
Kaartin maneesi

**Kaartin maneesi** on Helsingin keskustassa Kaartinkaupungissa Kasarmikatu 15:ssä sijaitseva hallirakennus, joka rakennettiin vuosina 1875–1877 alun perin Suomen kaartin harjoitushalliksi. Myöhemmin se toimi näyttelytilana, ja vuodesta 1952 se on ollut autohallina.

Kaartin maneesin yksikerroksisen satulakattoisen tiilirakennuksen suunnitteli arkkitehti Axel Hampus Dalström, ja se rakennettiin vanhan Venäjän armeijan muonamakasiinin paikalle vuonna 1822 valmistuneen Kaartin kasarmin läheisyyteen. Hallissa sijaitsi hiekkapohjainen harjoituskenttä, jota kiersi myös ratsastusrata. 1900-luvun alkupuolella Kaartin maneesia alettiin käyttää messujen, kokousten ja näyttelyiden pitopaikkana. Se oli tässä tehtävässä vuoteen 1935 saakka, jolloin Messuhalli valmistui. Siellä järjestettiin helmikuussa 1926 Suomen ensimmäinen autonäyttely, jossa esiteltiin 38 automerkkiä.

Vuosina 1949–1952 Kaartin maneesi muutettiin autohalliksi. Halli jaettiin betonisilla välipohjilla useaan kerrokseen ja sen alkuperäiset tammipuiset kattorakenteet purettiin. Hallin Kasarmikadun puoleiseen päähän rakennettiin katos, mutta muuten hallin ulkoasu säilyi suunnilleen ennallaan.

## Lähteet
* Kulttuuriympäristö rekisteriportaali : Kaartin maneesi 

## Aiheesta muualla

* Korttelit.fi: Kuva maneesista ulkoapäin
Okkluusio

**Okkluusio** (eli **sulkeuma**) on tapahtuma ja sen tulos, joka kemian ja geologian alalla tarkoittaa kiteytymässä olevan kiinteän aineen sisään jää siihen adsorboituneita vieraita hiukkasia, esimerkiksi vieraita ioneja. 

Rakenteilla olevaan kiteeseen tämä aiheuttaa kidevirheitä. Kidevirheitä on suotavaa välttää esimerkiksi kemian gravimetrisissä töissä, sillä okkluusio aiheuttaa kerasaostumista, jolloin näytteessä on epäpuhtauksia. Etenkin huonosti liukenevan suolan syntyessä saattaa tapahtua okkluusio. Kemian töissä okkluusiosta johtuvia haittoja voidaan poistaa esimerkiksi kiteyttämällä aine uudelleen.

## Lähteet
FC Polla

**FC Polla** on tamperelainen jalkapallojoukkue ja jalkapallojoukkue **FC Mustien Partnerien** seuraaja.  Tällä hetkellä joukkue pelaa jalkapalloa Tampereen piirin kutosessa ja futsalia harrastesarjassa Ballheads-nimellä. Joukkueeseen on kuulunut tunnettuja muusikoita kuten joukkueen perustajana toiminut Mauri "Moog" Konttinen.

## Historia

**Pollan** edeltäjäseura **FC Mustat Partnerit** perustettiin vuonna 1973 (viimeinen kausi 1989). Porukan yhdistävänä tekijänä oli alkujaan Rellu ja toistuvat jälkipelit "keskiolutseurapiireissä" Tampereen keskustan ravintoloissa. Merkillepantavaa oli seuran poliittinen sitoutumattomuus, kun se ei halunnut sitoutua kumpaankaan (TUL ja SUL) leiriin.

Alkuaikoina mukana olivat myös enemmän musiikkipiireistä tutut henkilöt, kuten esimerkiksi Mauri "Moog" Konttinen, Pertti "Veltto" Virtanen sekä Rauli "Rale" Koivisto.  Porukan huumoria kuvastaen ensimmäisten pelipaitojen väri oli musta, vaikka tuolloin väri sai olla vain tuomarin käytössä. Myöhemmin vaihtui paidan väri valkoiseksi. Seura pelasi aikanaan sarjatasoilla 4-6 div. Tampereen piirissä.

**Pallopäät ry**:n perustava kokous pidettiin 1984 silloisella Vapaa-ajan maalla (Hakametsän jäähallin ja Kauppaoppilaitoksen välissä ollut näyttelyalue, jossa oli vuokrasaunoja).

Perustetun seuran runko koostui osin **MustaPeen** kakkosjoukkueesta ja yhtenä eron syynä idean isän Mauri "Moog" Konttisen mukaan oli, että "kakkonen" ei saanut tarpeeksi vastinetta jäsenmaksuilleen vaan "ykkönen" hyödynsi pelaajamäärältään isomman kakkosjoukkueen rahoja omaan toimintaansa liikaa. Mukaan tuli myös paljon nuorempaa rockhenkistä porukkaa joita ryppyotsaisuus ei liiemmin vaivannut. Näistä suurin osa teki kuitenkin vain lyhyen tähdenlennon jalkapallokentillä, mutta muutama jatkoi pidempäänkin.  MustaPeen lopetettua pelaamisen 1989 useita pelaajia siirtyi Pallopäiden riveihin. Joukkueen pelillisesti parhaat vuodet tulivatkin heti tämän jälkeen kahden joukkueen yhdistettyä voimansa. 

Seuran nimen tausta selvinnee ensimmäisen kokouspöytäkirjan maininnasta: "*Yhdistyksen tarkoitus on pelata enemmän palloa päällä (sekä henkisesti että fyysisesti)*".

## Faktoja

* Pallopäät ry perustettiin Tampereella vuonna 1984.
* Merkittäviä henkilöitä mm.: Jarmo "Bloody" Konttinen, Mauri "Moog" Konttinen, Kari Larmila, Harri Aho, Heikki Jänne, Jari "Eno" Vartiainen, Jukka "Joksa" Jokinen, Antti "Kaski" Kaskimies.
* Moogetmoogs-yhtyeen viimeiseksi jääneellä äänitteellä "Kekkonen" on laulu "Vasen pakki", jossa lauletaan Pallopäistä, eli FC Pollasta. Laulu on Maurin kunnianosoitus edesmenneelle Jarmo-veljelleen, joka menehtyi yliajossa 1980-luvun lopussa. Jarmo Konttisen pelinumeroa #11 ei käytetä enää Pollassa.
* FC Polla on pelannut futsalia vuodesta 1997 lähtien alkuun ykkösdivisioonan karsinnoissa, sitten usean vuoden kakkos- ja kolmosdivisioonassa. Nykyään seura pelaa futsal-harrastesarjassa Ballheads-nimellä.
* Joukkue on pelannut jalkapalloa Tampereen piirin vitosessa ja kutosessa , kaudella 2015 potkitaan jälleen kutosessa.

## Lähteet
KFC Uerdingen 05

**KFC Uerdingen 05** on saksalainen jalkapalloseura. Sen kotipaikka on Uerdingen, Krefeld. Parhaimmillaan seura on pelannut Bundesliigassa, mutta kaudella 2021–2022 se pelaa 4. korkeimmalla sarjatasolla, Regionalligassa.

## Historia
*Fußball-Club Uerdingen 05* perustettiin 17. marraskuuta 1905. Toisen maailmansodan aikana seura pelasi yhdessä VfB 1910 Uerdingenin kanssa nimellä *Kriegspielgemeinschaft Uerdingen* ja sodan jälkeen yhteistyö jatkui nimellä *Spielvereinigung Uerdingen 05*. Yhteistyö loppui 1948 ja Uerdingen 05 otti vanhan nimensä takaisin 1950. Vuonna 1953 FC Uerdingen 05 ja Bayerin työntekijöiden *Werkssportgruppe Bayer AG Uerdingen* yhdistyivät, minkä jälkeen seuran nimeksi tuli *FC Bayer 05 Uerdingen*. Bayerin tuki loppui 1995 ja seura otti nykyisen nimensä *Krefelder Fußball-Club Uerdingen 05*.

Uerdingen pelasi alkuaikoinaan paikallisissa amatöörisarjoissa. 1960-luvun alkuun mennessä seura oli noussut 3. korkeimmalle sarjatasolle, Amateurliga Niederrheiniin. Uerdingen nousi Regionalliga Westiin 1971 ja Bundesliigaan 1975. Ensimmäinen vierailu pääsarjatasolla kesti kauden ajan ja 1979 tapahtunut paluu kesti kaksi kautta. Vuosina 1983–1991 Uerdingen pelasi pisimmän jaksonsa Bundesliigassa. Tuolloin se saavutti parhaimmillaan kolmannen sijan kaudella 1985–1986 ja voitti Saksan cupin 1985. Cup-menestyksen myötä Uerdingen pääsi Cup-voittajien cupiin, jossa eteni aina välieriin asti. 1990-luvun alussa Uerdingen oli vuorovuosina Bundesliigassa ja 2. Bundesligassa. Vuonna 1996 tapahtuneen viimeisen Bundesliigasta putoamisen jälkeen Uerdingen valui vähitelleen 4. sarjaportaalle ja kauden 2007–2008 päätteeksi tapahtuneen sarjauudistuksen myötä KFC Uerdingen putosi 6. korkeimmalle tasolle, Verbandsliga Niederrheiniin.

## Lähteet
*
Legendan laulut – 48 mestariteosta

__NOTOC__
**Legendan laulut – 48 mestariteosta** on vuonna 2008 julkaistu Juha Vainion kokoelma-albumi. Se on 48 kappaleen tiivistelmä hänen kaikki levytyksensä sisältämästä *[[Legendan laulut – Kaikki levytykset 1963–1990]]* albumista.

Albumi nousi Suomen virallisen listan viidennelle sijalle.

## Kappaleet

### CD 1
# Juhannustanssit
# Vanha salakuljettaja Laitinen
# Käyn ahon laitaa
# Kotkan poikii ilman siipii
# Yleisessä saunassa
# Siitä on jo aikaa
# Albatrossi
# Kun mä rupesin ryyppäämään
# Kauan sitten
# Kaunissaari (1975 versio)
# Viisikymppisen viisu
# Kauhea kankkunen
# Aleks ja Jaan
# Turistit tuppukylään
# Viimeinen lättähattu
# Kaverit on komeasti palkittu
# Viisari värähtää
# Kaiken yllä aarnikotka liitää
# Varsinaiset seiväsmatkat
# Ei maha mittää
# Sellainen o’l Viipuri
# Poliisi
# Ramsö-Rabbe
# Heiskasen kanssa kun heiluttiin

### CD 2
# Vanhojapoikia viiksekkäitä
# Matkalla pohjoiseen
# Sellaista elämä on
# Matkarakastaja
# Yksinäinen saarnipuu
# Ei ole Kööpenhamina kuin ennen
# Apteekin ovikello
# Elämää ja erotiikkaa
# Kalastaja Mattson
# Panaman konsuli
# Valtavaaran valssi
# Kun soitti Dallapé
# Taas lapsuuden maisemiin
# Mies itäsaariston
# Votkaturistit
# Soita mulle Sorpas
# Tulta päin
# Herrat Helsingin
# Vain sorsa lentää pohjoiseen
# Regina Rento
# Mies joka tapasi Dingon
# Pankinjohtajan vapaailta
# Mä en muista mitään
# Repen muistolle

## Lähteet
* Vainio, Juha: Legendan laulut - 48 mestariteosta Levykauppa Äx

### Viitteet

## Aiheesta muualla
* Vikman, Jouni: Legendan laulut – 48 mestariteosta. MTVuutiset.fi 27.6.2008.
Legendan laulut

**Legendan laulut** voi viitata seuraaviin asioihin:

* *[[Legendan laulut – Kaikki levytykset 1963–1990]]*, Juha Vainion kaikki kappaleet sisältävä kokoelma-albumi
* *[[Legendan laulut – 48 mestariteosta]]*, tiivistetty kokoelma-albumi edellisestä albumista
Vladimirin kirkko

**Vladimirin kirkko** (; viralliselta nimeltään **Vladimirin Jumalanäidin ikonin katedraali**, Собо́р Влади́мирской ико́ны Бо́жией Ма́тери, *Sobor Vladimirskoi ikony Božijei Materi*) on Pietarin keskustassa Venäjällä sijaitseva kirkkorakennus.

Vuosina 1761–1769 rakennetun barokkityylisen kirkon suunnittelijaksi arvellaan Pietarissa vuosina 1726–1751 työskennellyttä Pietro Trezziniä, jonka käsialaa oli samankaltainen Kolminaisuuden katedraali Sergein luostarissa Pietarhovin tien varrella. Raskaanpuoleista ristinmuotoista kirkkoa keventää viisi sipulikupoleihin päättyvää pyöreää tornia. Vladimirin aukiolle avautuvan klassistiseen pylväikköön päättyvän länsisiiven on rakentanut Avraam Melnikov vuonna 1831. Kirkon vieressä kohoaa Giacomo Quarenghin vuosina 1780–1783 rakentama klassistinen kellotapuli, jota Frantz Rusca korotti yhdellä kerroksella vuonna 1848. Puuleikkauksin koristeltu barokkityylinen ikonostaasi on tuotu Anitškovin palatsista. Vladimirin kirkko toimii Zagorodnyi-prospektin päätepisteenä ja koko ympäröivän alueen arkkitehtonisena keskuksena.

Vuonna 1828 Vladimirin kirkossa siunattiin Aleksandr Puškinia lapsena hoitanut Arina Rodionovna. Fjodor Dostojevski kuului kirkon seurakuntaan viimeisten elinvuosiensa aikana. Kirkko suljettiin vuonna 1932 ja avattiin uudelleen vuonna 1989. Vuonna 2000 se sai katedraalin statuksen.

Vladimirin kirkon osoite on Vladimirski prospekt 20. Lähimmät metroasemat ovat Vladimirskaja ja Dostojevskaja.

## Lähteet

## Aiheesta muualla

* Vladimirin Jumalanäidin ikonin katedraalin sivusto 
* Vladimirin kirkko Pietari-tietosanakirjassa
Anaalivaihe

**Anaalivaihe** on Sigmund Freudin mukaan lapsen kehityksessä noin yhden ja kahden vuoden iässä tapahtuva vaihe, jolloin lapsi rupeaa tiedostamaan peräaukon erogeeniset alueet, ja painiskelee peräaukon toiminnan hallitsemiseen liittyvien kysymysten kanssa.

Teorian mukaan vaihe edustaa ristiriitaa id:in superegon ja egon välillä, jolloin lapsi hakee selvyyttä vanhempiensa tahdon, oman tahtonsa ja hallitsemattomien impulssiensa välillä.

Anaalivaihetta edeltää oraalivaihe, jolloin äidin rinta on lapsen mielenkiinnon kohde.

## Anaalifiksaatio
Anaalifiksaatiolla ymmärretään niitä piirteitä persoonallisuudessa, jotka pohjautuvat lapsuusiässä koettuun ylenmääräiseen rangaistukseen, joka kohdistuu nimenomaan potalle opettamiseen.
Synteettinen kieli

**Synteettinen kieli** on kieli, jossa on monta morfeemia sanaa kohti. Äärimmäisen synteettisiä kieliä kutsutaan polysynteettisiksi.

## Katso myös
*Suomen kieli
Loviisan ravirata

**Loviisan ravirata** sijaitsee Loviisan keskustan pohjoispuolella Valtatie 7:n tuntumassa. 

Se kuuluu Suomen Hippoksen rataluokituksessa kesäratoihin, jotka pitävät kilpailuja vain kesäkaudella. Vuonna 2013 Loviisan raviradalla järjestettiin viidet totoravit. Loviisa on yksi Suomen suosituimpia kesäraviratoja ja siitä käytetäänkin nimitystä "Kesäratojen kuningatar".

## Lähteet
*Loviisan raviradan kotisivut
Floresinpittakerttunen

**Floresinpittakerttunen** (*Tesia everetti*) on Indonesian kotoperäinen varpuslintu. Sen elinympäristö käsittää Pienten Sundasaarten Floresin (nimialalaji *everetti*) ja Sumbawan (alalaji *sumbawana*). Ernst Hartert kuvaili lajin holotyypin Floresista 1897.

## Lähteet
Muistokirjoitus

**Muistokirjoitus** eli **nekrologi** on sanomalehdessä julkaistava kirjoitus edesmenneestä merkkihenkilöstä. Se antaa yleisesityksen henkilön elämänvaiheista ja pyrkii asettamaan oikeisiin mittasuhteisiin tämän merkityksen sillä elämänalueella tai niillä elämänalueilla, joilla tämä on varsinaisesti merkittävimmän elämäntyönsä tehnyt. Nekrologit kirjoitetaan yleensä kunnioittavassa sävyssä.

Useat tiedotusvälineet kirjoittavat jo etukäteen valmiiksi aihiot sellaisille merkkihenkilöille, joiden tiedetään kamppailevan vaikeiden sairauksien kanssa, jotka ovat merkittävän iäkkäitä tai joiden elämäntyö on niin mittava ja merkittävä, että se ansaitsee laveamman käsittelyn kyseisessä tiedotusvälineessä pian henkilön kuoltua.

## Katso myös
*Kuolinilmoitus
*Hautakirjoitus
Jaavanpittakerttunen

**Jaavanpittakerttunen** (*Tesia superciliaris*) on Indonesian kotoperäinen varpuslintu. Sen elinympäristö käsittää Jaavan länsi- ja keskiosat. Charles Lucien Bonaparte kuvaili lajin holotyypin Jaavalta 1850.

## Lähteet
Universal Republic

**Universal Republic** on Universal Music Groupin omistama yhdysvaltalainen levy-yhtiö

## Tunnetuimpia Universal Republicilla levyttäneitä
*3 Doors Down
*Amy Winehouse
*Anberlin
*Ariana Grande
*Enrique Iglesias
*Jack Johnson
*Jay Sean
*Lil Jon
*Mika
*Owl City
*The Sounds
*Tori Amos
*Volbeat
*We Are the Fallen
*David Banner (SRC/Cash Money/Universal Republic)

## Aiheesta muualla
*Universal Republicin kotisivut
Liuskepittakerttunen

**Liuskepittakerttunen** (*Tesia olivea*) on aasialainen varpuslintu. Sen elinympäristö ulottuu Nepalin itäosista ja Koillis-Intiasta itään Etelä-Kiinaan, Myanmariin, Luoteis-Thaimaahan ja Indokiinan pohjoisosiin.

## Lähteet
Vahakabinetti (elokuva)

**Vahakabinetti** (*House of Wax*) on André de Tothin ohjaama yhdysvaltalainen kauhuelokuva vuodelta 1953. Se on uusintaversio vuoden 1933 elokuvasta *[[Vahakabinetin arvoitus]]*, ja pääosaa siinä näyttelee Vincent Price.

*Vahakabinetti* oli ensimmäisiä 1950-luvun 3D-elokuvista. Vain pari päivää aiemmin ensi-iltansa saanut *[[Mies hämärästä]]* oli ensimmäinen suuren elokuvayhtiön 3D-elokuva, mutta Warner Brosin *Vahakabinetti* oli ensimmäinen suuren yhtiön tuottama värillinen 3D-elokuva. Itsenäisen tuottajan *[[Viidakon paholainen]]* oli ensimmäinen kokopitkä kolmiulotteinen elokuva, ja se sai ensi-iltansa pari kuukautta ennen *Vahakabinettia*.

## Kohtelu Suomessa
Valtion elokuvatarkastamo asetti elokuvalle 9.7.1953 ikärajan KK (Kokonaan kielletty), joten elokuvaa ei saanut Suomessa esittää eikä levittää. Kieltopäätöksestä tehtiin kuitenkin heti tuoreeltaan valitus valtion elokuvalautakuntaan, joka piti tarkastamon kieltopäätöksen voimassa 14.7.1953 päätöksellään. Maahantuojalle annettiin mahdollisuus uusintatarkastukseen mikäli elokuva leikattaisiin samankaltaisesti mitä Ruotsissa oli tehty. Vain 66-minuuttiseksi leikattu versio hyväksyttiin sitten tarkastamon uusintatarkastuksessa 7.9.1953 ikärajalla K16. Tarkastamo asetti kuitenkin elokuvalle vielä leikkaustenkin jälkeen poikkeuksellisen kovan 40% rangaistusveron.

## Näyttelijät

## Lähteet
Fallinen vaihe

**Fallinen vaihe** on Sigmund Freudin ensimmäisenä esittämä ja Carl Jungin kehittämä lapsen seksuaalisen kehittymisen vaihe 3:n ja 6:nnen ikävuoden välillä, jolloin anaalivaiheesta irtautuvan lapsen mielenkiinnon kohteeksi herää tämän suhde vastakkaista sukupuolta olevaan vanhempaansa.

Freud itse esitti oidipuskompleksin vaikuttavan miespuolisen lapsen kehitykseen, mutta naispuolisen lapsen kehitykseen hän esitti että tämä kilpailee huomiosta äitinsä kanssa. Vasta Jung esitti että naispuolisilla lapsilla olisi elektra-kompleksi, jossa tämä osoittaa kiinnostusta isänsä huomion herättämiseen.
Askiston koulu

**Askiston koulu** on vuonna 1987 perustettu alakoulu Askiston kaupunginosassa Myyrmäen suuralueella Länsi-Vantaalla. Noin 200 oppilaan kouluun kuuluvat luokka-asteet 1–6. Kasvavan oppilasmäärän vuoksi koululle tehtiin lisärakennus vuonna 2000. Askiston koulun rehtori on Ville Varhia.


Vantaa Askiston koulu2.jpg|Askiston koulun pihaa.


## Lähteet
Tansanian šillinki

**Tansanian šillinki** (valuuttatunnus **TZS**) on Tansanian rahayksikkö, jota käytetään Tansaniassa ja siihen kuuluvalla Sansibarilla. Se jakautuu 100 senttiin. Rahayksikkö otettiin käyttöön vuonna 1966, jolloin se korvasi Itä-Afrikan šillingin.

Tansaniassa on käytössä 500, 1&nbsp;000, 2&nbsp;000, 5&nbsp;000 ja 10&nbsp;000 šillingin setelit sekä 50, 100, 200 ja 500 šillingin kolikot.

21. helmikuuta 2025 Tansanian šillingin arvo oli 0,00037 euroa, eli yksi euro oli 2&nbsp;709,11 šillinkiä.

## Lähteet

## Aiheesta muualla
Hautakirjoitus

**Hautakirjoitus** eli **epitafi** on hautakiveen, muistomerkkiin tai suurempaan monumenttiin kirjattu teksti, muistosanat kuolleelle ihmiselle. Epitafi voi tarkoittaa myös kirkon seinälle kiinnitettävää muistotaulua tai vainajalle omistettua lyhyttä muistorunoa.

Epitafi voi noudattaa vakiintunutta kaavaa, olla kirjallinen lainaus tai olla täysin omaperäinen teksti. Omaperäiset tekstit olivat varsinkin vanhastaan usein lyhyitä ja ytimekkään sukkelia, joskus jopa ironisia, hirtehishuumorin sävyttämiä tai nöyrtymiseen johdattavia viitaten ihmisen mitättömyyteen ajan ja iäisyyden edessä.

Vanhat hautakirjoitukset ovat historiantutkimuksen lähteitä. Rooman valtakunnan ajalta on löydetty yli 30 000 hautakirjoitusta.

## Katso myös
* Muistokirjoitus
* Kuolinilmoitus

## Lähteet

## Aiheesta muualla
Pirulliset (vuoden 1955 elokuva)

**Pirulliset** (*Les Diaboliques*) on Henri-Georges Clouzotin ohjaama ranskalainen mustavalkoinen elokuva vuodelta 1955. Siinä yhdistyvät jännitys- ja kauhuelokuvan elementit. Sen pääosissa näyttelevät Simone Signoret, Véra Clouzot ja Paul Meurisse.

*Pirulliset* perustuu Pierre Boileaun ja Thomas Narcejacin romaaniin *Celle qui n’était plus*, joka oli saanut vaikutteita James M. Cainin rikosromaaneista. Alfred Hitchcock olisi halunnut romaanin oikeudet, mutta Clouzot voitti kilpailun teoksen oikeuksista. Myöhemmin Boileau ja Narcejac kirjoitti romaanin *D’Entre les morts* Hitchockille, kun he olivat kuulleet Hitchcockin olleen kiinnostuneen myös *Celle qui n'était plusista*. Hitchcock sovitti *D’Entre les mortsista* elokuvansa *[[Vertigo – punainen kyynel]]*.

Hitchcockin *[[Psyko (vuoden 1960 elokuva)|Psykoa]]* pidetään usein kauhuelokuvan mullistajana, mutta jo *Pirullisissa* oli monia samoja elementtejä. Se sijoittuu arkiseen ympäristöön, sen jännitys on psykologista, yliluonnollisuudesta on vain pieniä merkkejä, ja elokuvan juonenkäänteet onnistuvat muuttamaan katsojan näkemyksen tapahtuneesta. *Pirullisia* voidaan pitää *Psykon* edeltäjänä. Elokuvassa tapahtuva murhakin sijoittuu kylpyhuoneeseen.

*Pirulliset* oli taloudellinen menestys, ja se hyötyi mainoskampanjasta, jossa tähdennettiin, että elokuvaa ei kannata katsoa, jos sitä ei näe alusta saakka. Lisäksi lopputeksteissä pyydettiin katsojia olemaan paljastamatta tuleville katsojille elokuvan juonikäänteitä, jotta heille säilyisi yllätyksellisyyden kokemus.

Elokuva oli silloisen Valtion filmitarkastamon Suomessa kokonaan kieltämä hetken aikaa, kunnes valitus Korkeimpaan hallinto-oikeuteen johti elokuvan esittämisen sallimiseen.

## Näyttelijöitä

## Palkinnot
*Pirulliset* voitti Ranskassa arvostetun Louis Delluc -palkinnon vuonna 1954 (vaikka elokuva sai ensi-iltansa vasta 1955).

## Lähteet
*

### Viitteet

## Aiheesta muualla
* Kuitunen, Jaakko: Pirulliset . *Filmgoer.fi* 2009.
Ilpo Nieminen

**Ilpo Juhani Nieminen** (s. 12. syyskuuta 1961 Lempäälä) on suomalainen meloja.

Nieminen edusti Suomea Los Angelesin 1984 olympialaisissa. Hän karsiutui välierissä sekä kajakkikaksikoiden 500 metrillä, jossa hänen parinaan oli Mika Savilahti, että kajakkinelosten 1&nbsp;000 metrillä, jossa hänen ja Savilahden lisäksi meloivat Veli-Pekka Harjola ja Mikko Kolehmainen. MM-kilpailuissa Nieminen edusti Suomea vuosina 1979, 1982, 1983, 1985, 1989 ja 1991; ainoan kerran hän selviytyi loppukilpailuun kaksikoiden 10&nbsp;000 metrillä vuonna 1985.

Seuratasolla 187-senttinen Nieminen edusti Pirkka-Melojia. Hän voitti Suomen-mestaruuden kajakkiyksiköiden 500 metrillä vuosina 1985 ja 1991. Kajakkikaksikoissa hän voitti yhteensä 13 Suomen-mestaruutta, joista yhden mestaruuden 32 kilometrin ratamaratonilla.

Ilpo Niemisen veli Ismo Nieminen, puoliso Terhi Nieminen (o.s. Hännikäinen) ja setä Jarmo Nieminen ovat myös melonnan Suomen-mestareita.

## Lähteet
*
Pirulliset

**Pirulliset** voi viitata seuraaviin asioihin:
**[[Pirulliset (vuoden 1955 elokuva)|Pirulliset]]*, (*Les Diaboliques*), ranskalainen Henri-Georges Clouzot ohjaama kauhuelokuva vuodelta 1955
***[[Pirulliset (vuoden 1996 elokuva)|Pirulliset]]*, (*Diabolique*), yhdysvaltalaisen Jeremiah S. Chechikin ohjaama uusintaversio vuodelta 1996
*Elokuvasta *[[Pelon valtiaat]]* käytetty nimi televisioesityksessä
Mika Savilahti

**Mika Pekka Savilahti** (s. 31. maaliskuuta 1963 Tampere) on suomalainen meloja.

Savilahti edusti Suomea Los Angelesin 1984 olympialaisissa. Hän karsiutui välierissä sekä kajakkikaksikoiden 500 metrillä, jossa hänen parinaan oli Ilpo Nieminen, että kajakkinelosten 1&nbsp;000 metrillä, jossa hänen ja Niemisen lisäksi meloivat Veli-Pekka Harjola ja Mikko Kolehmainen. MM-kilpailuissa Savilahti edusti Suomea vuosina 1983 ja 1985; jälkimmäisellä kerralla hän selviytyi kajakkikaksikoiden 10&nbsp;000 metrillä loppukilpailuun.

Seuratasolla 185-senttinen Savilahti edusti Pirkka-Melojia. Hän voitti Suomen-mestaruuden kajakkiyksiköiden 500 metrillä vuosina 1982, 1983 ja 1984. Kajakkikaksikoissa ja -nelosissa hän voitti yhteensä 15 Suomen-mestaruutta.

Savilahti valittiin vuonna 1996 Pirkka-Melojien puheenjohtajaksi. Hänen isänsä Seppo Savilahti on myös melonnan Suomen-mestari.

## Lähteet

*
Genitaalivaihe

**Genitaalivaihe** on Sigmund Freudin mukaan ihmisen seksuaalisen kehityksen viimeinen vaihe, kun tämä murrosiän läpikäytyään vihdoin saavuttaa aikuisen seksuaalisuuden.
Pommi 1

**Pommi 1** (tai **Pommi vol. 1**, tai pelkkä **Pommi**) on Rähinä Recordsin 28. toukokuuta 2003 julkaisema mixtape, jolla esiintyy kyseisen hip hop -levy-yhtiön artisteja.

Levyllä esiintyy myös epävirallinen kokoonpano:
* **Tummapaahto Sound System** (Asa ja Jussi Valuutta)

## Kappalelista
# Intro
# Elastinen - Ei muutu
# Trilogia & Tasis - Flippaa (Streetstyle) *([[Freeway]] feat. [[Peedi Crakk]] - Flipside)*
# Gbrl & Ii - Kadut puhuu
# Uniikki & Iso H - Sain sut tsiigaa (Streetstyle) *([[Nas]] - I Made You Look)*
# EMP - Ovet auki
# Elastinen, Andu & Jurassikki - Hell Yeah (Streetstyle) *([[Ginuwine]] feat. [[Birdman (artisti)|Baby]] - Hell Yeah)*
# Trilogia - Kuha tehään
# Iso H - Darras (Streetstyle) *([[Kanye West]] - Thru the Wire)*
# Kapasiteettiyksikkö - Mitä sä luulet?
# Avain, Elastinen & Jurassikki - Hellsinki maanpäällä (Streetstyle) *([[Mobb Deep]] - Hell On Earth)*
# Gbrl, Ii & Uniikki - Silloin
# Andu, Tasis & Valuutta - Julistan sodan (Streetstyle) *([[Pacewon]] - I Declare War)*
# Elastinen - Okei
# Tasis - Rähinä-Suomi-Rähinä (Streetstyle) *([[50 Cent]] - Back Down)*
# Tummapaahto Sound System - Happivajarit
# Elastinen, Tasis & Andu - SoulClap Anthem (Streetstyle) *([[Busta Rhymes]] - Make It Clap)*
# Vokaali, Iso H & Jurassikki - Uutta matskuu
# Trilogia - Tr-Trt-Triloo! (Streetstyle) *([[M.O.P.]] - Ground Zero)*
# Elastinen, Andu, Tasis & Brutus - Ei kiinnosta
# EMP - Et pysty sietää
# Fintelligens & Uniikki - Beibe Reemiks
# Uniikki & Leina - Hei Ma (Streetstyle) *([[Cam'ron]] - Hey Ma)*
# Gbrl, Ii, C-Mies & Mikko - Mun leidi (Streetstyle)  *([[Common]] - Come Close)*
Veli-Pekka Harjola

**Veli-Pekka Harjola** (s. 10. tammikuuta 1963 Helsinki) on suomalainen lääkäri ja entinen meloja.

Harjola edusti Suomea Los Angelesin 1984 olympialaisissa. Hän karsiutui välierissä sekä kajakkiyksiköiden että -nelosten 1&nbsp;000 metrillä; jälkimmäisessä meloivat hänen lisäkseen Mikko Kolehmainen, Ilpo Nieminen ja Mika Savilahti. MM-kilpailuissa Harjola sijoittui vuonna 1983 kajakkinelosten 10&nbsp;000 metrillä yhdeksänneksi. Pohjoismaiden mestaruuskilpailuissa hän saavutti kajakkikaksikoiden 500 metrillä pronssia vuonna 1984.

Seuratasolla 185-senttinen Harjola edusti Merimelojia. Hän voitti Suomen-mestaruuden kajakkiyksiköiden 1&nbsp;000 ja 10&nbsp;000 metrillä vuosina 1983 ja 1984, kajakkinelosten 1&nbsp;000 metrillä vuonna 1983, kajakkikaksikoiden 30 kilometrin ratamaratonmelonnassa vuosina 1985 ja 1986 sekä kajakkikaksikoiden 42 kilometrin jokimaratonilla vuonna 1986.

Veli-Pekka Harjola väitteli lääketieteen tohtoriksi vuonna 2000. Hänen isänsä Pekka Harjola oli lääketieteen ja kirurgian tohtori ja toimi muun muassa sairaala Mehiläisen johtajana vuosina 1986–1990. Veli-Pekka Harjolan setäpuoli Renny Harlin on tunnettu elokuvaohjaaja.

## Lähteet

*
40-luku (lehti)

**40-luku** oli Kansankulttuurin kustantama poliittinen aikakauslehti (1945–1947), joka kannatti sosialistista sivistystä ja kulttuurisuomalaisuutta. Lehden toimitukseen kuuluivat Arvo Turtiainen (päätoimittaja), Jarno Pennanen, Raoul Palmgren ja Pentti Lahti (toimitussihteeri). Lehden nauttima puoluerahoitus lopetettiin taloudellisiin syihin vedoten, mutta on arveltu lakkautuksen syyksi on arveltu myös sitä, että lehden riippumaton linja epäilytti SKDL:n johtoa.

## Lähteet